

**OBRAZLOŽENJE PRIJEDLOGA II. IZMJENE I DOPUNE FINANCIJSKOG PLANA ZA 2023. GODINU**

Izvori financiranja rada Dječjeg vrtića Morska vila su:

* Opći prihodi (izvor 01);
* Vlastiti prihodi (izvor 03);
* Prihodi po posebnim propisima (izvor 04);
* Pomoći (izvor 05)

**(IZVOR 1) OPĆI PRIHODI**

Prijedlogom II. izmjene i dopune financijskog plana za 2023. godinu ukupni prihodi planiraju se u iznosu 465.000,00 € što je povećanje za ukupno 16.542,00 € u odnosu na I. izmjene i dopune financijski plan za 2023. godinu odnosno 3,6%.

Ukupni prihodi iz nadležnog proračuna koje financira Osnivač/Grad Nin iznose **378.365,00 €.**

* Prihodi iz nadležnog proračuna za financiranje rashoda poslovanja iznose **373.345,00 €**, povećani su za 9.300,00 € u odnosu na I. izmjene i dopune financijskog plan za 2023. godinu. Povećanje se odnosi na zapošljavanje novih djelatnika : Pomoćnik/ica za djecu s teškoćama u razvoju i Odgojitelj /pripravnik, koji se planiraju zaposliti od mjeseca listopada 2023. godine
* Od prihoda iz nadležnog proračuna osim bruto plaća zaposlenika financiraju se doprinosi za zdravstveno osiguranje, regres, božićnica i jubilarna nagrada, dar za djecu zaposlenika, naknade za prijevoz i naknada poslodavca zbog nezapošljavanja osoba s invaliditetom.
* Ostali prihodi u iznosu **5.020,00 €** odnose se na sredstva Grada Nina planirana za dodatno zdravstveno osiguranje za sve djelatnike u iznosu 3.178,00€, za nabavu didaktike u iznosu 530,00€ i ostale komunalne usluge u iznosu 562,00€ (za izvršene usluge preuzimanja, prijevoza i zbrinjavanja otpada masti i ulja i čišćenje mastolova) te usluge tekućeg i investicijskog održavanja 750,00 , koji se namjeravaju utrošiti za zamjenu stakla, rukohvata za PVC ulazna vrata vrtića i pumpu za vrata.

**(IZVOR 03) VLASTITI PRIHODI**

Vlastiti prihodi - Prihodi od zakupa poslovnih objekataplaniraju se u iznosu od 200,00€ , odnose se na uslugu povremenog korištenja prostora Vrtića za pohađanje programa ranog učenja engleskog jezika.

**(IZVOR 04) PRIHODI PO POSEBNIM PROPISIMA**

Ukupni prihodi po posebnim propisima planiraju se u iznosu od **84.835,00€**.

* Planirani prihodi po posebnim propisima- uplate roditelja iznose 81.048,00€ što je povećanje za 3.500,00 € u odnosu na I. izmjene i dopune financijski plan za 2023. godinu. Prihodi su planirani na temelju broja upisane djece (93 djece ) i cijene za pohađanja vrtića u iznosu 79,64€ po djetetu.
* Ostali nespomenuti prihodi planiraju se u iznosu od 1.500,00€ (uplate roditelja za fotografiranje djece, osiguranje djece, kazalište lutaka ).
* Višak prihoda poslovanja preneseni iz prethodne godine iznosi 2.287,00 €.

**(IZVOR 05) POMOĆI**

Tekuće pomoći se planiraju u iznosu od **1.600,00€**. Odnose se na tekuće pomoći iz državnog proračuna (MZO) za program predškole i djecu s teškoćama u razvoju, u iznosu 930,00 €, i tekuće donacije od trgovačkih društava u iznosu od 670,00€ za nabavku sitnog inventara.

**RASHODI**

Ukupni rashodi planiraju se u iznosu **465.000,00** **€**  što je povećanje rashoda za 14.255,00 € u odnosu na I. izmjene i dopune financijskog plana za 2023.godinu odnosno 3%.

Kao najznačajnije stavke rashoda izdvajaju se sljedeći rashodi:

**Rashodi koji se financiraju iz Općih prihoda (sredstva iz nadležnog proračuna):**

1. Rashodi za zaposlene u iznosu od **295.500,00€**

Rashodi za zaposlene su povećani za 5.500,00 € u donosu na I. izmjene i dopune financijskog plan za 2023. godinu, zbog zapošljavanja dvije nove djelatnice: Pomoćnika za djecu s poteškoćama u razvoju i odgojiteljice/ pripravnice.

1. Ostali rashodi za zaposlene u iznosu od **16.755,00**€

- regres u iznosu 266,00€, ukupno 5.590,00€. U 2022. godini je planiran i isplaćen regres u iznosu od 199,08€ po zaposleniku a u 2023. se planira regres u iznosu od 266,00€ po zaposleniku što je povećanje od 34%.

- božićnica iznosu 266,00€, ukupno 5.590,00€. U 2022. godini planirana je i isplaćena božičnica u iznosu od 232,26€ po zaposleniku a u 2023. se planira božičnica u iznosu od 266,00€ po zaposleniku što je povećanje od 15%.

- jubilarna nagrada u iznosu 3.185,00€ isplaćena je radnici Jadranki Dević za 25 godina rada u ustanovi.

- darovi za 18 djece zaposlenika po 133,00€ ukupno 2.390,00€. U 2022. godini planirani su i isplaćeni darovi za 20 djece u iznosu 99,54€ po djetetu a u 2023. se planira dar za djecu u iznosu od 133,00€ što je povećanje od 34%.

1. Doprinosi za zdravstveno osiguranje u iznosu od 48.800,00€
2. Naknada poslodavca zbog nezapošljavanja osoba s invaliditetom u iznosu od 1.490,00€
3. Naknade za prijevoz na posao i s posla u iznosu od 10.800,00€. Cijene dnevnih putnih karata javnog prijevoza povećale su se za 24%.
4. Troškovi za nabavu didaktike 530,00€, troškovi za zdravstvene usluge (dodatno zdravstveno osiguranje za sve djelatnike) 3.178,00€, troškovi ostalih komunalnih usluga 562,00€. Kao što smo naznačili u prihodima, trošak se odnosi na izvršene usluge preuzimanja, prijevoza i zbrinjavanja otpada masti i ulja i čišćenja mastolova.
5. Troškovi usluga tekućeg i investicijskog ulaganja iznose 750,00 €

**Ukupni rashodi koji se financiraju iz Općih prihoda iznose 378.365,00 €.**

**Rashodi koji se financiraju iz Vlastitih prihoda**

1. Troškovi uredskog materijala i ostalih materijalnih troškova (didaktika) u iznosu od 200,00€.

**Rashodi koji se financiraju iz Prihoda po posebnim propisima**: materijalni rashodi koji su prijedlogom II. izmjene i dopune povećani u odnosu na financijski plan za 4.120,00 €. i iznose **84.835,00 €.**

1. Naknade troškova zaposlenima iznose 4.895,00€,

Troškovi su povećani za 3.000,00 € u odnosu na I. izmjene i dopune financijskog plana za 2023. plan zbog povećanja troškova za stručno usavršavanje zaposlenika. (skupina konta 321)

1. Rashodi za materijal i energiju iznose 55.700,00€ i nepromijenjeni su u odnosu na plan. (skupina 322)

Rashodi za usluge planirani su u iznosu od 21.200,00€ što je u odnosu na financijski plan povećanje za1.120,00 €. Najznačajnije povećanje u ovoj skupini rashoda evidentirano je u troškovima za usluge tekućeg i investicijskog održavanja koje su planirane u iznosu od 4.000,00€ što je povećanje od 500,00 € i troškovi ostalih usluga (skupina konta 323).Troškovi ostalih usluga povećani su za 620,00 € i iznose 1.500,00 €.

1. Ostali nespomenuti rashodi poslovanja planirani su u iznosu od 1.900,00€ (skupina konta 329) i nepromijenjeni su u odnosu na plan.
2. Financijski rashodi planiraju se u iznosu od 740,00€ (bankarske usluge i usluge platnog prometa, zatezne kamate). (skupina konta 343).
3. Rashodi za nabavu dugotrajne imovine planirani su u iznosu od 400,00€ a odnose se na nabavku uredske opreme i namještaja. (skupina konta 422).

**POMOĆI**

Prijedlogom II. izmjene i dopune financijskog plana za 2023. godinu planiraju se pomoći u ukupnom iznosu od 1.600,00€. Iz tekućih pomoći državnog proračuna za program predškole i djecu s teškoćama u razvoju planiraju se sredstva u iznos od 930,00€ što je povećanje od 266,39€ . Sredstva se planiraju utrošiti namjenski za nabavu didaktike, stručne literature i sl. i Tekuće donacije od trgovačkih društava u iznosu od 670,00€, planiraju se utrošiti za nabavku sitnog inventara.

KLASA: 400-02/23-02/02

URBROJ: 2198-10-08-02-23-26

Nin, 02. listopada 2023. godine

Ravnateljica:

Irena Ćuk